 Kenya waxaa ay tahay wadanka ugu balaaran ee magangaliyay boqolaal kun oo Soomaali ah taas oo ah tan ugu weyn dunida ee Qaxooti ku jiro,waxa ay marti galisay shirkii embagaati oo ahaa saldhigii ugu waynaa ee dawladda Soomaaliya ay ku unkantay,waxaa sidoo kale jira ganacsato Soomaaliyeed oo dalkaas ku haysta ganacsi ku fadhiya Malaayiin Doolar isla markaana waa dalka ay u marto Soomalidu ganacsigeeda bariga iyo bartamaha Afrika,waxaa sidoo kale ay Jaamacadaha Kenya laleeyihiin xiriir waxbarasho oo heerkiisu fiicanyahay Jaamacadaha soomaaliya, iyadoo arday Somaaliyeedna ay dalkaas wax ku bartaan,xagga amaanka waxa ay iyana qeyb ka tahay AMISOM waxayna ka hawl-gashaa qeybo kamid ah Gedo iyo Jubooyinka,inkasta oo ay jiraan waxyaabo ay ku kala aragti duwanyihiin labada dawladood sida xuduuda badda hadana hogaamiyayaasha labada dal waxay muujiyaan dulqaad iyo isqadarin ku salaysan saaxiibtinimo. 